Марина Цветаева
Среща

Превод от руски: Иван Николов, —

chitanka.info

Закъснявам за срещата днешна.

И от пролет обхваната сякаш,

посивявам, докато те срещна –

тъй високо ме викаш и чакаш.

Ще вървя през години — остави

в мен Офелия вкус на отрова!

Да вървя през поля и дъбрави,

да вървя през души — съм готова.

Не умира светът! Пулсира

в мойта кръв един вик неизречен.

Но в тревите горчиви прозира

на Офелия образът вечен.

Тя, предвкусвала страсти, в жестока

жад — остана с мътилка в сърцето!

Беше моята обич висока:

аз сама се погребах в небето.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.